# בייל אורגנה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

דמות מלחמת הכוכבים
בייל אורגנה - Bail Organa
כוכב בית | אולדראן
גזע | אדם
מין וגובה | זכר, 1.91 מטר
נשק | אקדח אולדריאני
רכב | הטאנטיב 4
שיוך | הרפובליקה הגלקטית ברית המורדים הגלקטית
שחקנים | ג'ימי סמיתס

הנסיך בייל פרסטור אורגנה (69 BBY - 0 ABY) הינו דמות בדיוניות בסדרת סרטי "מלחמת הכוכבים", המשנה למלך ונסיך אולדראן, בעלה של המלכה ברהא אורגנה, וחבר סנאט ברפובליקה הגלקטית ובימיה הראשונים של האימפריה הגלקטית. הוא אביה המאמץ של ליאה אורגנה, וחברו של אובי-וואן קנובי. בסרטים השני והשלישי, את בייל אורגנה מגלם השחקן ג'ימי סמיתס.

## [עריכה] היסטוריה

בייל היה סנאטור בעל כוח ועוצמה בימי הרפובליקה, והראשון שהבין כי פלפטין, שליקט את כל הכוחות אשר בעבר היו שייכים לסנאט הדמוקרטיה לעצמו, וכי האימפריה אותה הוא הקים, מייצגים את כוחות הרשע. הוא הבין זאת לאחר שראה במו עיניו את חיילי המשובטים, אשר שירתו כחיילי הרפובליקה, רוצחים ללא היסוס פדוואן צעיר בשם זט ג'וקאסה, בפתח מקדש הג'דיי, בתחילתה של מפלת מסדר הג'דיי. בעקבות מאורע זה, החליט בייל לקחת את צידם של אבירי הג'דיי, למרות דבריו של פלפטין כי מסדר הג'דיי נחשב כבוגד של הרפובליקה. הוא סייע לאובי-וואן, שנמלט מכוכב אוטאפאו, ונתן לו מקום מחסה בספינתו, הטאנטיב 4. מאוחר יותר, הוא חילץ את מאסטר יודה מבניין הסנאט הנטוש, לאחר שהפסיד בקרב כנגד פלפטין, אשר חשף את זהותו כדארת' סידיוס. אורגנה ברח עם יודה אל כוכב פוליס מאסה, שם נוצר הקשר מחדש עם אובי-וואן, אשר הביס את אנאקין בדו-קרב האגדי של השניים בכוכב מוסטאפר, והביא ביחד איתו את פדמה הגוססת. היא ילדה בכוכב את תאומיה, לוק וליאה, ולאחר מכן נפטרה. בייל החליט לאמץ את ליאה, ולגדל אותה בארמון המלוכה של אולדראן, ביחד עם אשתו.

## [עריכה] אבי ברית המורדים

לאחר שהבין כי פלפטין הפך להיות הסנאט בעצמו, בייל החליט להקים את ברית המורדים הגלקטית, ביחד עם סנטורית מון מות'מה מכוכב צ'אנדרילה וסנטור בל איבליס. למרות קשריו הישירים לברית, בייל נחשב לאחד מהסנטורים הנאמנים ביותר לסנאט האימפריאלי, ורכש את כבודם של רבים אחרים. ייתכן וזוהי הסיבה מדוע פלפטין מעולם לא חשב להרוג את בייל. בסתר, אורגנה התכונן ליום בו מלחמתו באימפריה כבר לא תהיה חשאית, וכי תושבי הגלקסיה יצטרפו לצידו. הוא ניסה לגייס בעלי ברית בעלי עוצמה, כמו אבירי ג'דיי אשר שרדו את פקודה 66. לאחר שגילה תוכניות סודיות אודות בניית כוכב המוות, מתקן הנשק האולטימטיבי אשר נבנה בחלל, אורגנה שלח את ביתו, ליאה, לגייס לעזרתם ידיד ותיק שהגלה את עצמו לכוכב המדברי טטואין, אביר הג'דיי אובי-וואן קנובי.

## [עריכה] הויכוח

מעריצים רבים שמו לב כי בפרק הראשון, קפטן פאנאקה מזכיר את בייל אנטילס בתור נציגה של אולדראן, ובכך גרם לבלבול רב בקרב המעריצים, אשר לא הבינו האם הוא התכוון לבייל אורגנה או לבייל אחר. האתר הרשמי הבהיר את התשובה החד משמעית, האומרת כי גם בייל אנטילס וגם בייל אורגנה תוכננו להופיע ב"אימת הפאנטום", אך הופעתו של אורגנה בוטלה לבסוף. בתסריט הראשוני, היה זה בייל אורגנה שהציע את הצבעת אי-האמון בנשיא העליון ואלורום, אך בייל אנטילס התמודד על מקומו כשליט העליון. שניהם תוכננו להיות שתי דמויות שונות. למרות זאת, בגלל שסצנה זו נמחקה בעריכה, תפקידו של אורגנה לוהק מחדש לקראת הפרק השני, וגולם על ידי ג'ימי סמיתס גם ב"מתקפת המשובטים" וגם ב"נקמת הסית'". למרות זאת, יש האמינים כי בייל אנטילס פרש מתפקידו כסנאטור לאחר הפסדו לפלפטין. בייל אורגנה החליף את אנטילס בסנאט, ונשאר לתפקיד נציגה של אולדראן עד שביתו המאומצת, ליאה, החליפה אותו שנה אחת לפני הקרב ביאבין.

קפטן ריימוס אנטילס הוא אחראי הביטחון של בייל אורגנה בזמן קריסתה של הרפובליקה הגלקטית.

אורגנה הוזכר פעמים רבות ב'יקום המורחב' של "מלחמת הכוכבים", אך נותר בלתי נראה עד "מתקפת המשובטים". בייל אורגנה נהרג כשכוכב המוות הראשון השמיד את אולדראן ב-0 BBY (הסרט הרביעי).

מלחמת הכוכבים - Star Wars
הסרטים: פרק 1: אימת הפאנטום | פרק 2: מתקפת המשובטים | פרק 3: נקמת הסית' | פרק 4: תקווה חדשה | פרק 5: האימפריה מכה שנית | פרק 6: שובו של הג'די סרטים נוספים: סטאר טורס | מלחמת הכוכבים: מלחמת המשובטים
הג'די וברית המורדים מסדר הג'דיי | הרפובליקה הגלקטית | ברית המורדים | הרפובליקה החדשה לוק סקייווקר | ליאה אורגנה | האן סולו | R2-D2 | C-3PO | אובי-וואן קנובי | יודה | צ'ובקה | קווי-גון ג'ין | פאדמה אמידאלה | מייס וינדו | בייל אורגנה | לנדו קלריסיאן | ג'אר ג'אר בינקס | הצד האפל והאימפריה הגלקטית סית' | פדרציית הסחר | קונפדרציית המערכות העצמאיות (הבדלנים) | האימפריה הגלקטית דארת' ויידר | פלפטין (דארת' סידיוס) | הרוזן דוקו | דארת' מול | דארת' פילאג'יוס | גנרל גריווס | ניוט גונריי | ג'בה ההאט | בובה פאט | ג'נגו פאט | גראנד מוף טארקין
ראו גם: דמויות נוספות | כוכבים ומקומות | טכנולוגיה וכלי נשק | מערכת התאריכים

מקור: http://he.wikipedia.org../../../%D7%91/%D7%99/%D7%99/%D7%91%D7%99%D7%99%D7%9C_%D7%90%D7%95%D7%A8%D7%92%D7%A0%D7%94.html

קטגוריה: דמויות במלחמת הכוכבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Dansk
- Español
- Français
- Italiano
- 日本語
- Nederlands
- Norsk (bokmål)
- Polski
- Português
- Svenska